निगम ने सील किए अवैध रूप से बनाए गए 16 फ्लैट
लंबेसमय के बाद नगर निगम की इंफोर्समेंट टीम हरकत में आई है। निगम के नए कमिश्नर टीएल सत्यप्रकाश द्वारा संज्ञान लेने के बाद निगम की इंफोर्समेंट टीम ने मंगलवार को खांडसा गांव के नजदीक बिना अनुमति के बनाए गए 16 फ्लैटों को सील कर दिया। निगम के सात साल के इतिहास में पहली बार एक साथ इतने फ्लैटों को सील किया है। बीते एक साल से इस संबंध में शिकायत मिल रही थी, मगर निगम की इंफोर्समेंट टीम इसे नजरअंदाज कर रही थी।
बीते शनिवार को दैनिक भास्कर ने आगाह किया था कि भ्रष्टाचार की सबसे अधिक शिकायत इंफोर्समेंट टीम के संबंध में रही हैं। निगम क्षेत्र में हर तरफ अवैध निर्माण हो रहे हैं, मगर इंफोर्समेंट टीम सुस्त पड़ी है। शिकायतों को गंभीरता से नहीं लिया जा रहा है। नव नियुक्त कमिश्नर ने इसे गंभीरता से लेते हुए अधिकारियों को अवैध निर्माण के खिलाफ सख्त कार्रवाई करने का आदेश दिया।
खांडसा गांव के नजदीक कई महीनों से अनाधिकृत रूप से फ्लैटों का निर्माण किया जा रहा था। इस संबंध में आसपास के लोगों ने नगर निगम में कई बार शिकायत दी थी, मगर इंफोर्समेंट टीम द्वारा निर्माणकर्ता को इस बारे में कई बार नोटिस देकर छोड़ दिया गया। अधिकारियों की मिलीभगत से यहां 16 फ्लैट बनकर तैयार हो गए। मगर, नवनियुक्त निगम कमिश्नर टीएल सत्यप्रकाश ने इसे गंभीरता से लिया। संज्ञान में आते ही उन्होंने सभी फ्लैट को सील करने का आदेश जारी कर दिया।
कमिश्नर के आदेश पर मंगलवार को पूरी तैयारी के साथ इंफोर्समेंट टीम मौके पर पहुंची और सभी 16 फ्लैटों को सील कर दिया। इस दौरान लोगों ने विरोध करने की भी कोशिश की, मगर पुलिस की मौजूदगी में किसी की नहीं चली।
सीलकिया मोबाइल टावर
इसकेसाथ ही इंफोर्समेंट टीम ने गांव खेड़कीदौला में अनाधिकृत रूप से चल रहे मोबाइल टावर को भी सील कर दिया। इस संबंध में भी स्थानीय नागरिकों द्वारा शिकायत की गई थी, मगर इंफोर्समेंट टीम के अधिकारी नजरअंदाज कर रहे थे। कमिश्नर के आदेश पर मंगलवार को टीम ने मोबाइल टावर को सील किया। इस कार्रवाई में निगम के डिप्टी टाउन प्लानर संजीव मान के साथ एसडीओ अमित कुमार, जेई राकेश कुमार और विक्की कुमार शामिल थे। इसके अलावा, इंफोर्समेंट टीमों ने खांडसा रोड, ओल्ड रेलवे रोड और एंबियंस मॉल के नजदीक सड़कों पर किए गए अतिक्रमण के खिलाफ कार्रवाई भी की।
भ्रष्टाचारके मामले में जेई को किया जा चुका है निलंबित
नगरनिगम की इंफोर्समेंट टीम में भ्रष्टाचार की लगातार शिकायतें मिल रही हैं। निगम कमिश्नर इन शिकायतों को गंभीरता से ले रहे हैं। पिछले सप्ताह चक्करपुर में एक मकान के निर्माण के एवज में रिश्वत मांगने के आरोप में कमिश्नर ने जेई नवीन कुमार को निलंबित कर दिया था। हालांकि, इस मामले में एसडीओ तुषार यादव के खिलाफ भी शिकायत की गई थी, मगर यादव नियमित अधिकारी हैं, जबकि जेई नवीन ठेके पर काम कर रहे थे। जल्द ही अन्य अधिकारियों के खिलाफ भी कार्रवाई हो सकती है।
शिकायत पर सख्त कार्रवाई की जाएगी
^अनाधिकृतनिर्माण और अतिक्रमण को किसी भी सूरत में बर्दाश्त नहीं किया जाएगा। ऐसे मामलों में नगर निगम द्वारा नियमानुसार सख्त कार्रवाई अमल में लाई जाएगी। नगर निगम से बिना अनुमति प्राप्त किए निर्माण करना गलत है। आम जनता इस संबंध में निगम को टोल फ्री नंबर 1800-180-1817 पर सूचना दे सकते हैं। सख्त कार्रवाई की जाएगी। टीएलसत्यप्रकाश, कमिश्नर नगर निगम।
गुड़गांव. नगरनिगम की इंफोर्समेंट टीम अवैध रूप से बने फ्लैट को सील करते हुए।
खांडसा गांव
केपास बिना अनुमति बनाए गए फ्लैटों पर उपायुक्त के आदेश पर हुई कार्रवाई
hin_Deva hin_Deva hin_Deva hin_Deva hin_Deva mai_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva